
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Χαρακτηρισμός ως παραδοσιακού του οικισμού Κόμπος δήμου Χίου 
(Ν. Χίου) και καθορισμός ειδικών όρων και περιορισμών δόμη¬ 
σης αυτού. 

ΑΠΟΦΑΣΕΙΣ 

Τροποποίηση του ρυμοτομικού σχεδίου της πόλης Παναγίας θάσ- 

.... 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ. 80047 (1) 

Χαρακτηρισμός ως παραδοσιακού του οικισμού Κόμπος δήμου Χίου (Ν. 

Χίου) και καθορισμός ειδικών όρων και περιορισμών δόμησης αυ- 

τ0υ ' Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9 και 11 του Ν. Δ/τος της 17.7.1923 
(Α’ 228) «περί σχεδίων πόλεων κ.λπ.» όπως μεταγενέστερα τροποποιή¬ 
θηκαν και συμπληρώθηκαν. 

2. Τις διατάξεις των άρθρων 3 και 4 (παρ. 1) του Ν. 1577/85 «Γε¬ 
νικός Οικοδομικός Κανονισμός» (Α' 210), όπως το άρθρο 3 τροποποιή¬ 
θηκε με το άρθρο 1 (παρ. 1) του Ν. 1772/1988 «Τροποποίηση διατά¬ 
ξεων του Ν. 1577/1985 «ΓΟΚ» και άλλες διατάξεις» (Α' 91). 

3. Τις διατάξεις της παρ. 1 (εδ. ιδ’) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα». 

4. Τις διατάξεις του άρθρου 5 παρ. 1 και 2 εδ. γ' του Π.Δ/τος 
51/88 «Οργανισμός Υπουργείου Περιβάλλοντος, Χωροταξίας και Δη¬ 
μοσίων Έργων» (Α' 19). 

5. Τις διατάξεις του άρθρου 1 του Π.Δ/τος 161/1984 «Ανακατα¬ 
νομή αρμοδιοτήτων του Υπουργείου Πολιτισμού και Επιστημών και 
Χωροταξίας, Οικισμού και Περιβάλλοντος» (Α' 54). 

6. Την 2492/33922/10.6.90 απόφαση του Αναπληρωτού Υπουρ¬ 
γού Πολιτισμού «Περί χαρακτηρισμού του Κάμπου Χίου ως ιστορικού 
τόπου». 

7. Το 23/12.2.1991 έγγραφο του Υπουργείου Πολιτισμού και Επι¬ 
στημών. 

8. Την από 7.1.1987 αιτιολογική έκθεση της Διεύθυνσης Γ7 και την 
από 24.4.1990 συμπληρωματική αιτιολογική έκθεση της Διεύθυνσης 
Πολεοδομικού Σχεδιασμού. 

9. Την 55/1989 γνωμοδότηση του Δήμου Χίου και το 4846/ 
6.7.1990 έγγραφο αυτού. 

10. Την 426/24.10.1990 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 


11. Την 472/1991 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο Γ 

Χαρακτηρίζεται ως παραδοσιακός ο οικισμός Κόμπος του δήμου 
Χίου (Ν. Χίου), όπως τα όριά του φαίνονται με μαύρη διακεκομένη 
1 γραμμή στο σχετικό πρωτότυπο διάγραμμα σε κλίμακα 1:5000 που θε¬ 
ωρήθηκε από τον Προϊστάμενο της Διεύθυνσης Τοπογραφικών Εφαρμο¬ 
γών με την 800047/1991 πράξη του και που αντίτυπό του σε φωτο¬ 
σμίκρυνση δημοσιεύεται με το παρόν διάταγμα. 

Στον παραπάνω παραδοσιακό οικισμό περιλαμβάνεται και οι ιδιο¬ 
κτησίες που βρίσκονται στο Δυτικό, Νοτιοδυτικό και Νότιο τμήμα του 
οικισμού και έχουν πρόσωπο στο οριο του οικισμού στο σημείο που ορί¬ 
ζεται με τα στοιχεία Α' (όπου βρίσκονται οι εργατικές κατοικίες) και Β’ 
(συμβολή του επαρχιακού δρόμου Χίου θολό Ποτάμι με τον χείμμαρο 
Καράμουσα), όπως φαίνεται στο ίδιο διάγραμμα. 

Άρθρο 2 

1. Στα όρια του οικισμού που χαρακτηρίζεται με το άρθρο 1 του πα¬ 
ρόντος ως παραδοσιακός, επιτρέπονται οι χρήσεις: 

α. κατοικίας 

Κατ’ εξαίρεση επιτρέπεται να χρησιμοποιούνται χώροι κτιρίων κα¬ 
τοικίας για άσκηση επαγγέλματος συμβιβαστού προς την κυρία χρήση 
του κτιρίου (ιατρεία, δικηγορικά γραφεία κ.λπ.). 

β. μικρών εμπορικών καταστημάτων λιανικού εμπορίου και ειδών 
καθημερινής χρήσης. 

γ. εστιατορίων (μόνο σε κελύφη των υπαρχόντων κτιρίων) 
δ. εργαστηρίων επιτηδευματιών (όπως ξυλουργών, σιδηρουργών 
κ.λπ.). 

ε. κοινωφελών εγκαταστάσεων 
στ. κοινόχρηστων χώρων και παιδικών χαρών 
ζ. γεωργικής χρήσης 

η. ξενώνων (εκμεταλλευόμενων κατά το δυνατόν τα κελύφη των 
υπαρχόντων κτιρίων) 

2. Δεν επιτρέπεται η εγκατάσταση συνεργείων επισκευής αυτοκινή¬ 
των ή φανοποιείων, βαφείων αυτοκινήτων 

3. Υπάρχουσες βιοτεχνικές ή κτηνοτροφικές μονάδες ή τυχόν άλλες 
χρήσεις αντικείμενες στο παρόν εξακολουθούν να διατηρούν τη λειτουρ¬ 
γία τους. Για τις χρήσεις αυτές επιτρέπεται η επισκευή και συντήρηση 
των εγκαταστάσεών τους χωρίς επέκταση όμως των κτιριακών εγκα¬ 
ταστάσεων ή αύξηση της δυναμικότητάς τους. 

Άρθρο 3 

Οι όροι και περιορισμοί δόμησης των οικοπέδων που βρίσκονται μέσα 
στα όρια του χαρακτηριζομένου με το άρθρο 1 του παρόντος δ/τος ως 
παραδοσιακού οικισμού καθορίζονται ως εξής: 

1. α. Τα οικόπεδα είναι άρτια και οικοδομήσιμα εφόσον έχουν: 

- ελάχιστο πρόσωπο σε κοινόχρηστο χώρο είκοσι πέντε (25) μέτρα 

- ελάχιστον εμβαδόν: οκτώ χιλιάδες (8.000) τ.μ. 
β. Κατά παρέκκλιση των διατάξεων της προηγούμενης παραγράφου 

θεωρούνται άρτια και οικοδομήσιμα τα οικόπεδα εφόσον ήταν άρτια και 
οικοδομήσιμα είτε κατά τον κανόνα είτε κατά παρέκκλιση, κατά την 
ημέρα δημοσίευσης του παρόντος διατάγματος. 

2. Το μέγιστο επιτρεπόμενο ποσοστό κάλυψης των οικοπέδων προσ¬ 
διορίζεται από τη σχέση Εκ = Συνολική δομήσιμη επιφάνεια: 1,5 Ε, 
όπου Ε = εμβαδόν οικοπέδου. 

3. Ο συντελεστής δόμησης ορίζεται ως εξής: 

- Για οικόπεδα επιφάνειας έως διακόσια πενήντα (250) τ.μ.: 1 

- Για οικόπεδα μεγαλύτερα των διακοσίων πενήντα (250) τ.μ. η συ¬ 
νολική προς δόμηση επιφάνεια προκύπτει από τον τύπο: 

Εδ = 250 + (0,026 X Εοικ. - 250) 

— Η συνολική επιφάνεια των ορόφων των κτιρίων για τις χρήσεις υπό 
στοιχεία α, β, δ της παραγρ. 1 του άρθρου 2 σε κάθε οικόπεδο δεν μπο¬ 
ρεί να υπερβαίνει τα 400 τ.μ. 

4. α. Το μέγιστο επιτρεπόμενο ύψος του κτιρίου, μη συμπεριλαμβα¬ 
νομένου του ύψους της στέγης, ορίζεται σε 4,5 μέτρα για μονόροφη οι¬ 
κοδομή ή μονόροφο τμήμα αυτής και σε 8,5 μέτρα για διόροφη οικο¬ 
δομή ή διόροφο τμήμα αυτής, μετρούμενο σε όλες τις όψεις του κτιρίου 
από τη φυσική ή διμορφωμένη στάθμη του εδάφους. 

β. Το επιτρεπόμενο ελεύθερο ύψος ορόφου σε κτίρια που προορίζονται 
για κατοικία δεν μπορεί να είναι μικρότερο των τριών (3) μέτρων. 

5. Δεν επιτρέπεται η κατασκευή κτιρίων επί υποστηλωμάτων (ΡΙΕΟ- 
ΤΙ5). 

6. Η τοποθέτηση του κτιρίου μέσα στο οικόπεδο γίνεται με τα παρα¬ 
κάτω κριτήρια: 

α. Να μην βλάπτεται ο πολεοδομικός ιστός του οικισμού 

β. Να προστατεύεται η θέα των κοινόχρηστων χώρων 

γ. Να προστατεύεται ο ιδιαίτερο διαμορφωμένος περιβάλλουν χώρος 
αγροτικού χαρακτήρα 

ε. Επιτρέπεται η διάσπαση του όγκου των κτιρίων μέχρι δύο κτίρια 

στ. Η Επιτροπή Πολοεοδομικού και Αρχιτεκτονικού Ελέγχου 
(ΕΠΑΕ) εγκρίνει τη θέση του κτιρίου μέσα στο οικόπεδο και μπορεί να 
επιβάλλει επιπλέον περιορισμούς ως προς τη μορφή του όγκου του κτι¬ 
ρίου. 

7. Τα κτίρια καλύπτονται υποχρεωτικά με κεκλιμένη στέγη κεραμί¬ 
δια με μέγιστη κλίση 35% και με προεξοχές κατά την περίμετρο του 
κτιρίου 30 εκατοστά του μέτρου. 

8. Οι εξώστες κατασκευάζονται σε αναλογία μέχρι 1/2 του μήκους 
της κάθε όψης και φέρονται επί υποστηλωμάτων που ξεκινούν από το 
έδαφος ή σε οιντίστοιχη τοιχοποιία και εναρμονίζονται με τον παραδο¬ 
σιακό χαρακτήρα της περιοχής. 

Επιτρέπεται η κατασκευή ανοιχτού εξώστου με διαστάσεις ενός του¬ 
λάχιστον δωματίου. 

Δεν επιτρέπεται η κατασκευή συνεχών και γωνιακών εξωστών. 

9. Επιτρέπεται η κατασκευή ανοιχτής κλίμακας, μέχρι τον πρώτο 
όροφο του κτιρίου, φερόμενη επί τοιχοποιίας με μορφή «κλειστής» κατα¬ 
σκευής. 

10. Τα ανοίγματα των όψεων (πόρτες - παράθυρα) επιβάλλεται να 
ακολουθούν τα παραδοσιακά πρότυπα τόσο ως προς τη μορφή όσο και 
σε ότι αφορά τις αναλογίες, τις διαστάσεις και τα διακοσμητικά στοιχεία 
της περιοχής. · 

Η συνολική ανώτατη επιφάνεια των ανοιγμάτων ως προς το σύνολο 
της επιφάνειας των όψεων του κτιρίου καθορίζεται στο 1 /5 (20%) της 
επιφάνειας της όψης του ισογείου και στο 1/4 (25%) της όψης των ορό¬ 
φων. 

Τα κουφώματα επιβάλλεται να είναι ξύλινα ανοιγώμενα ταμπλα- 
δωτά περαστά ή καρφωτά ή περσιδωτά γερμανικού ή γαλλικού τύπου 
και άλλων παρεμφερών υλικών και απαγορεύεται του λουστράρισμά 
τους με βερνίκια ανοιχτά ή σκούρα. 

Τα κουφώματα και τα κιγκλιδώματα ελαιοχρωματίζονται με έντονα 
χρώματα κατά τις υποδείξεις της ΕΠΑΕ. 

11. Οι όψεις των κτιρίων θα ακολουθούν τα παροδασιακά πρότυπα 
που αυναντώται στην περιοχή ως προς τη μορφή και τις αναλογίες. 

12. Η χρήση της Θυμιανούσικης πέτρας δεν είναι υποχρεωτική για 
τον φέροντα οργανισμό και τους εξωτερικούς τοίχους πλήρωσης, όπου 
όμως χρησιμοποιείται εξωτερικά για επενδύσεις θα γίνεται κτιστή και 
όχι με τη μορφή ορθομαρμάρωσης. Επιτρέπεται η εξωτερική επίχρηση 
των κτιρίων με αυτά τριπτού τύπου, ο δε χρωματισμός τους εξωτερικά 
θα γίνεται υποχρεωτικά στις αποχρώσεις της Θυμιανούσικης πέτρας. 

13. Οι πόρτες των χώρων στάθμευσης τοποθετούνται επί των μαν¬ 
δροτοίχων και έχουν απλές μορφές. 

14. Απαγορεύεται η μερική ή ολική κατεδάφιση των τοίχων περί¬ 


φραξης των κτημάτων και η (αντικατάστασή τους με κιγκλιδώματα ή ο 
συνδυασμός χαμηλών τοίχων και κιγκλιδωμάτων. 

15. Η περίφραξη των ιδιοκτησιών γίνεται υποχρεωτικά από πέτρινους 
μανδρότοιχους ύψους μέχρι 2,50 μ. 

Όπου πρόκειται για επισκευή ή ανακατασκευή τμημάτων υπαρχό¬ 
ντων τοίχων περίφραξης, το ύψος είναι ομοιόμορφο προς το σύνολο της 
παλαιάς περίφραξης. 

16. Άδεια κατεδάφισης παλαιών χτισμάτων ή αφαίρεσης λειτουργι¬ 
κών ή διακοσμητικών στοιχείων από αυτά όπως και κατεδάφισης εξο¬ 
πλισμού ιδιωτικών και δημόσιων χώρων (μάνδρες, λιθόστρωμα, βρύσες 
κ.λπ.) χορηγείται μόνο μετά προηγούμενη έγκριση της ΕΠΑΕ. 

- Για τη διαμόρφωση των ακαλύπτων χώρων των οικοπέδων επι¬ 
τρέπονται μόνο οι απολύτως αναγκαίες εκσκαφές. 

Σε περίπτωση κεκλιμένου εδάφους επιτρέπεται η διαμόρφωση του οι¬ 
κοπέδου με αναλειμματικούς τοίχους ή πρανή με μέγιστο ύψος ενός και 
μισού μέτρου (1,50). 

17. Δεν επιτρέπονται οι φωτεινές επιγραφές ή διαφημίσεις. Επιτρέπε¬ 
ται η ανάρτηση απλών επιγραφών μετά από έγκριση της ΕΠΑΕ η οποία 
εγκρίνει και τη θέση, τις διαστάσεις και τη μορφή τους. Οι επιγραφές 
πρέπει να είναι γραμμένες στην ελληνική γλώσσα. Επιτρέπεται η 
ύπαρξη μαζί με την ελληνόγλωσση επιγραφή και ξενόγλωσσων που με¬ 
ταφράζουν την ελληνική με τον όρο ότι τα ξενόγλωσσα στοιχεία δεν 
υπερβαίνουν σε μέγεθος τα ελληνικά. Δεν επιτρέπεται η ανάρτηση επι¬ 
γραφών στις στέγες και τους εξώστες κτιρίων. 

18. Κάθε έργο υποδομής οργανισμών κοινής ωφελείας (ΔΕΗ, ΟΤΕ 
κ.λπ.) επιβάλλεται να είναι υπόγειο. Η τοποθέτηση των μετρητών του 
ηλεκτρικού ρεύματος όπως και η τοποθέτηση κάθε άλλου στοιχείου πα¬ 
ροχών Οργανισμών κοινής ωφελείας γίνεται σε θέση που δεν προβάλλε¬ 
ται σε κοινόχρηστους χώρους. Οι Οργανισμοί κοινής ωφελείας (ΤΥΚΔ - 
ΔΤΤ) Νομαρχ. ΔΕΗ, 0ΤΕ κ.λπ.) υποχρεούνται να αναλαμβάνουν με δι¬ 
κές τους δαπάνες κατά την εγκατάσταση ή και βελτίωση των εγκατα- 
στάσεών τους, την αποκατάσταση της αρχικής μορφής του διατηρητέου 
κοινοχρήστου χώρου. Επίσης υποχρεούνται να αναλαμβάνουν την απο¬ 
κατάσταση της αρχικής μορφής των δρόμων και κοινοχρήστων χώρων 
όπου επεμβαίνουν για την εγκατάσταση των δικτύων τους. 

Κάθε εργασία που αφορά τη διαμόρφωη, τροποποίηση ή ανάπλαση 
κοινοχρήστων χώρων (δρόμων - πλατειών, κρηπιδωμάτων κ.λπ.) εκτε- 
λείται με τρόπο προσαρμοζόμενο στα παραδοσιακά πρότυπα και μετά 
από έγκριση της ΕΠΑΕ. 

19. Για την επισκευή και αποκατάσταση παλαιών χτιρίων (αντιπρο¬ 
σωπευτικών της παραδοσιακής αρχιτεκτονικής επιτρέπεται προσθήκη 
περιορισμένων διαστάσεων για την εξυπηρέτηση της λειτουργίας του 
κτιρίου όπως λουτρού, κουζίνας, με έγκριση της ΕΠΑΕ. 

20. Επιτρέπεται η αναστήλωση ερειπωμένου χτίσματος ύστερα από 
τεκμηριωμένη έρευνα η οποία αποδεικνύει την ακριβή αρχική μορφή 
των κτισμάτων, έστω και αν οι απαιτούμενες να εκτελεσθούν εργασίες 
είναι αντίθετες στις διατάξεις του παρόντος που αναφέρονται στο ποσο¬ 
στό κάλυψης, στο συντελεστή δόμησης, στο ύψος κτιρίων και στα γενικά 
μορφολογικά στοιχεία. 

21. Για οποιαδήποτε οικοδομική εργασία απαιτείται η έγκριση της 
ΕΠΑΕ στην οποία υποβάλλεται η σχετική μελέτης συνδοευόμενη από 
φωτογραφίες του περιβάλλοντα χώρου, εφόσον πρόκειται για νέα οικο¬ 
δομή, ή όλων των όψεων του κτιρίου και του περιβάλλοντα χώρου, εφό¬ 
σον πρόκειται για επισκευή, αναστήλωση ή προσθήκη υπάρχαντος κτιρίου. 

22. Στις περιπτώσεις που κατά την εφαρμογή των ειδικών και γενι¬ 
κών πολεοδομικών διατάξεων η ΕΠΑΕ κρίνει ότι θίγεται το παραδο¬ 
σιακό περιβάλλον, η πολεοδομική υπηρεσία, μετά από εισήγηση της 
ΕΠΑΕ, διαβιβάζει το θέμα στην αρμόδια υπηρεσία του Υπουργείου 
Πρεριβάλλοντος, Χωροταξίας και Δημοσίων Έργων για ειδική ρύθμιση 
σύμφωνα με την παρ. 2 του άρθρου 4 του Ν. 1577/1985 (ΓΟΚ). 

23. Δεν έχουν εφαρμογή οι διατάξεις των άρθρων 9 12 και 14 του 
ΓΟΚ 1985 όπως ισχύουν. 

Άρθρο 4 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

1 Ο ΥΠΟΥΡΓΟΣ 

ΑΠΟΦΑΣΕΙΣ 

Αριθ. 3500 (2) 

Τροποποίηση του ρυμοτομικού σχεδίου της πόλης Παναγίας Θάσου. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «Περί σχεδίων πόλεων και κωμών του 
Κράτους» όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και τον Α.Ν. 314/1968, όπως τροποποιή¬ 
θηκε και συμπληρώθηκε μέχρι σήμερα. 

3. Το Π.Δ. 183/9.5.1986 (ΦΕΚ 70Α/5.6.1986) Έγκριση τροπο¬ 
ποιήσεων σχεδίων πόλεων και καθορισμός όρων δόμησης από τους Νο- 

μ«ρχ*<· 

4. Το από 24.4.85 Π.Δ. (ΦΕΚ 181Δ'/3.5.85). 


5. Την 4/91 απόφαση του Κοιν. Συμβουλίου Παναγίας Θάσου. 

6. Την 7/227/5.8.91 γνωμοδότηση του Συμβ. Χ.Ο.Π. Ν. Καβά¬ 
λας, αποφασίζουμε: 

1. Εγκρίνεται η μη αναστολή έκδοσης οικοδομικής αδείας στο οικό¬ 
πεδο Λαγουμτζή Ηρακλή στην Παναγία Θάσου, όπως φαίνεται στο συ¬ 
νημμένο στην απόφαση διάγραμμα που θεωρήθηκε από τον Προϊστά¬ 
μενο ΤΠ και ΠΕ Ν. Καβάλας. 

2. Η απόφαση αυτή με το διάγραμμα να δημοσιευθεί στην Εφημερίδα 
της Κυβέρνησης και ισχύει από την ημέρα της δημοσίευσης. 

Καβάλα, 1 Οκτωβρίου 1991 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 









